Diari Oficial de la Generalitat Valenciana


Sumari del DOGV 8059, del 09-06-2017 (2017/5051)

RESOLUCIÓ de 5 de juny de 2017, del conseller d'Educació, Investigació, Cultura i Esport, per la qual s'estima favorablement el recurs de reposició presentat pel Centro de Enseñanza Musical de Catadau contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per Resolució de 17 d'agost de 2016, de la Direcció General de Formació Professional i Ensenyaments de Règim Especial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5051


Data del document
:   05-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 5 de juny de 2017, del conseller d'Educació, Investigació, Cultura i Esport, per la qual s'estima favorablement el recurs de reposició presentat pel Centro de Enseñanza Musical de Catadau contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per Resolució de 17 d'agost de 2016, de la Direcció General de Formació Professional i Ensenyaments de Règim Especial.  
 [2017/5051]  
Vist el recurs de reposició presentat per registre d'entrada el dia 10 de desembre de 2016, per Juan José Suárez Martínez amb DNI 45817689T, com a representat legal de l'entitat Centro de Enseñanza Musical de Catadau, amb CIF S09286379, interposat davant del conseller d'Educació, Investigació, Cultura i Esport, contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual l'Escola de Música Centro Enseñanza Musical de Catadau (codi de centre 55638733) és beneficiària d'una subvenció de 933,55 ?, i considerant els següents:  
  
  
Fets  
1. Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016. En l'apartat cinqué d'aquesta convocatòria s'assenyalaven els criteris de valoració de les sol·licituds.  
2. Amb data 8 de setembre de 2016, l'escola de música Centro Enseñanza Musical de Catadau va realitzar el tràmit telemàtic i la presentació per registre amb certificat digital, tal com consta en el justificant de la sol·licitud de subvenció.  
3. Amb data 9 de setembre de 2016, també registra la presentació de la sol·licitud a l'Ajuntament d'Alzira.  
4. Vistes les sol·licituds presentades, després d'estudi i valoració, i sent objecte de requeriment aquelles que es van considerar oportunes, i la proposta de concessió de subvencions que eleva la Comissió de Valoració i Selecció, constituïda i reunida el dia 4 de novembre de 2016 a aquest efecte, amb data 28.11.2016, es publica en el Diari Oficial de la Generalitat Valenciana, la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual l'escola de música Centro Enseñanza Musical de Catadau (codi de centre 07163650) és beneficiària d'una subvenció de 933,55 ?.  
5. Efectuada la revisió de l'expedient de sol·licitud de subvenció incoat, i d'acord amb allò que s'exposa en el recurs de reposició interposat, s'ha pogut comprovar un error material en les dades ressenyades pel sol·licitant en la relació nominal del personal docent contractat. Es pot considerar un error material perquè aquest és palés i clar ja que es pot advertir tenint en compte la documentació continguda en l'expedient administratiu.  
  
Fonaments de dret  
1. Vist el procediment de concessió d'aquestes subvencions d'acord amb el que dicta l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven  
les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
  
2. Vists els criteris objectius i la quantia individualitzada per a l'atorgament de la subvenció assenyalats en l'article 6 de les bases reguladores d'aquestes subvencions.  
3. Vist l'apartat cinqué, Criteris de valoració de les sol·licituds, de la Resolució de 17 d'agost de 2016, de la Direcció General de Formació Professional i Ensenyaments de Règim Especial, per la qual es convoquen subvencions en escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.  
  
4. Vist el que dicta la Llei 39/2015 d'1 d'octubre, del procediment administratiu comú de les administracions públiques, resolc:  
  
  
Primer  
Estimar favorablement el recurs potestatiu de reposició interposat per Juan José Suárez Martínez, amb DNI 61333681A, com a representat legal de l'entitat Centro de Enseñanza Musical de Catadau, amb CIF E98877199, titular de l'escola de música Centro de Enseñanza Musical de Catadau (codi de centre 56493148), contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual aquesta escola de música és beneficiària d'una subvenció de 933,55 ?, ja que s'ha pogut comprovar un error material en les dades ressenyades pel sol·licitant en la relació nominal del personal docent contractat.  
  
Segon  
Aprovar un augment de 16.705,21 - a la subvenció concedida per a l'exercici 2016, a l'escola de música Centro de Enseñanza Musical de Catadau sobre la quantia inicial de 933,55 ?, de manera que la quantitat total concedida ascendeix a 17.638,76 ?.  
  
Tercer  
Atés que la beneficiària d'aquesta subvenció ha realitzat la pertinent justificació de les despeses efectuades en el curs escolar 2015-2016, d'acord amb el punt 2 de l'apartat segon de la Resolució de 24 de novembre de 2016, de la Direcció General de Formació Professional i Ensenyaments de Règim Especial, la concessió de la subvenció s'efectuarà de manera immediata.  
  
Contra aquesta resolució, que posa fi a la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, a comptar des de l'endemà que es notifique la resolució expressa del recurs de reposició.  
  
València, 5 de juny de 2017. El conseller d'Educació, Investigació, Cultura i Esport: Vicent Marzà Ibáñez.